## El Servici d’Orientació i Mediació de València inicia la tramitació per a actualitzar el sistema de torns de persones mediadores

*** El termini de presentació de sol·licituds per a les persones que vullguen formar part del sistema de torns de mediadors finalitza el 21 de març a les 23:59 hores**

El Servici d’Orientació i Mediació de València (SOM València) de la Conselleria de Justícia i Administració Pública ha iniciat els tràmits per a renovar el sistema de torns de persones mediadores per a la seua designació en supòsits de derivació judicial, efectuada pels jutjats i tribunals de la província de València.

L’acord, de data 2 de març de 2020, de la presidenta de l’Audiència Provincial de Valencia, va ordenar la posada en funcionament d’un sistema de torns de persones mediadores per a la seua designació en supòsits de derivació judicial a mediació. En este acord s’ordena, així mateix, l’actualització anual d’este sistema de torns.

Per això, en data 19 de febrer de 2025, el president de l’Audiència Provincial de València, ha dictat acord d’actualització del sistema de torns, instant els col·legis professionals i entitats mediadores de la província de València a remetre les de les persones col·legiades o associades que estiguen interessades a formar part de la llista de persones mediadores de les especialitats o ordes jurisdiccionals següents: civil, familiar, penal, laboral, mercantil, contenciós administratiu i trànsit.

Així mateix, s’ha donat trasllat d’este acord a les persones mediadores, no col·legiades ni pertanyents a les entitats esmentades anteriorment, que hagen sol·licitat formar part del sistema de torns, a l’efecte de facilitar-los la presentació de la petició d’inscripció.

Els requisits que ha de reunir la persona mediadora són els indicats en l’acord de 2 de març de 2020, i les llistes i peticions remeses han d’incloure necessàriament el nom i cognoms, DNI, domicili, telèfon fix i mòbil, correu electrònic, partit judicial i l’especialitat/orde jurisdiccional en el qual vullguen actuar. Les dades s'hauran d'enviar al correu: [mediacio\_valencia@gva.es](mailto:mediacio_valencia@gva.es).

El termini per a la remissió de les llistes per part dels col·legis i les entitats mediadores indicats més amunt, així com la documentació que han de presentar les persones mediadores que vullguen formar part del referit sistema de torns, finalitzarà el dia 21 de març de 2025 a les 23:59 hores.

Fecha: 26/02/2025